google/wiki40b huggingface dataset:
Karl Filip av Sverige

Biografi

Karl Filip er fremfor alt kjent for at han på et tidspunkt var en av kandidatene til å bli tsar av Russland. Et russisk sendebud ble i 1611 sendt til Stockholm med dette tilbudet til den svenske kongen. Byen Novgorod, som sto under svensk beskyttelse, hadde lansert Karl Filip som sin kandidat. Tsarvalget fant sted under tumultartete former i Moskva rundt årsskiftet 1612–1613 (Den store urotiden). Da Karl Filip sommeren 1613 kom over til Viborg, var det allerede for sent, og han måtte vende hjem.
I stedet for Karl Filip valgte man en kandidat som ble lansert i siste liten; Mikhail Romanov. Huset Romanov kom etter dette til å sitte på den russiske tronen helt til 1917.
Karl Filips kandidatur hadde hela tiden blitt motarbeidet av hans mor, enkedronning Kristina, som mente han var altfor ung.
Etter å ha avsluttet sine studier foretok Karl Filip 1617–1618 en reise i Danmark, Tyskland og Frankrike. Karl Filips hertugdømme hadde blitt etablert av faren gjennom et donasjonsbrev i 1609. Siden han ikke var myndig hadde enkedronningen blitt utpekt til hans formynder, og hun sto hardt på hans rettigheter overfor Gustav II Adolf, noe som særlig i 1617 førte til harde konflikter mellom Gustav Adolf på den ene siden og enkedronningen og Karl Filip på den andra.
Karl Filip giftet seg 5. mars 1620 i hemmelighet med Elisabet Ribbing, som i 1622 (etter prinsens død) fødte deres datter Elisabet Carlsdotter (Gyllenhielm).
På denne tiden var Sverige innblandet i den russiske borgerkrigen, og det svenske veldet i Baltikum ble konsolidert. Militær fremgang ble oppnådd blant annet ved Jakob De la Gardies beleiring av Novgorod.
Karl Filip deltok også selv i det svenske felttoget i Baltikum som Gustav II Adolf innledet i 1621. Sommeren 1621 beleiret svenskene Riga. Stilt overfor faren for å bli stormet og plyndret kapitulerte byen i midten av september. For Karl Filip skulle seiersrusen bli kortvarig. Han ble syk kort etter inntakelsen av Riga og ble fraktet til Narva. Tilstanden hans ble verre, og natten til 25. januar døde prinsen. Det har gjennom et av Gustav Adolfs brev til sin søster Katarina vist seg at kongen sørget dypt over sin bros død.
Byen Filipstad i Värmland har fått navn etter Karl Filip. I Uppsala finnes en studentforening som holder Vasaprinsens minne i hevd, Sällskapet Karl Filip av Vasa.
Gliese 581 g

Størrelse og omløpstid

Gliese 581 g har et år (omløpstid rundt stjernen) på bare 37 dager, og ligger i en avstand på 0,136 AU fra stjernen. Fordi stjernen Gliese 581 er en rød dvergstjerne, er likevel dette innenfor den beboelige sonen.
Selve planeten har en masse på 3,1 til 4,3 ganger jordas masse, og fra 1,3 til 2,0 ganger Jordas diameter, avhengig av om planeten i hovedsak består av stein eller is. Gravitasjonen ved overflaten er forventet å ligge mellom 1,1 og 1,7 ganger Jordas. Dette er nok til å holde på en atmosfære som vil være tykkere enn den vi har på Jorda.

Fysiske forhold

Foreløpige undersøkelser tyder på at Gliese 581 g er en is- eller steinplanet med fast overflate. Gjennomsnittstemperaturen er på -30 grader, men i motsetning til Jorda har den hele tiden samme side mot stjernen, på samme måte som Månen hele tiden har samme side mot Jorda. Planeten har derved en permanent dag-side og natt-side.
Stjernen Gliese 581 sender ut lite ultrafiolett stråling, og ifølge astronomen Knut Jørgen Røed Ødegaard vil et menneske kunne overleve på planeten forutsatt at det har med seg oksygen.
Tåkens hersker

Handling

Romanens handling foregår i en liten, ikke navngitt landsby. Året er 1943, og faren til Max ønsker at familien skal flytte, både for å komme seg bort fra krigen og for at de skal kunne bygge seg et nytt liv. Han har kjøpt et gammelt hus som ble bygget i 1928 for en fremstående London-kirurg, doktor Richard Fleischmann og hans kone Eva Gray. Huset har stått ubebodd i flere år etter en tragisk hendelse i 1936 der sønnen til ekteparet druknet. Bak huset er det en inngjerdet og overgrodd hage som inneholder tjue skulpturer plassert i en sirkel. I midten av sirkelen står en klovneskulptur.
Mens Max er i hagen, rydder faren i garasjen og finner en filmfremviser og flere rull med film. Samme kveld setter familien seg for å se filmene, som viser seg å være amatøropptak fra skulpturhagen og innsiden av huset. Alicia avslører for Max at hun hadde hatt en drøm om klovneskulpturen natten før de flyttet til landsbyen.
Senere på dagen møter Max unggutten Roland, som viser ham rundt i landsbyen. Når han introduserer Roland for søsteren Alicia neste dag, oppstår det tydelige følelser mellom Roland og Alicia. Max blir både sjalu og glad på søsterens vegne. De tre drar til Rolands hytte, som ligger på stranden nedenfor fyrtårnet. Roland viser dem hvordan de kan dykke ned til det forliste skipsvraket Orfeus, og forteller dem om forliset, som bestefaren Víctor Kray hadde fortalt ham.
I mellomtiden skjer det en ulykke med Irina i huset. Idet Max, Alicia og Roland kommer tilbake, venter foreldrene på ambulansen som skal få Irina på sykehuset. I de påfølgende dagene får Alicia og Max vite mer om Kain, også kjent som tåkens hersker, historien bak huset og Orfeus fra fyrvokteren Kray. Mystiske og farlige ting begynner å skje.
Akromatisk linse

En akromatisk linse er et linsesystem som minker effekten av kromatisk aberrasjon gjennom å fokusere rødt og blått lys i samme punkt. Når også gult eller grønt lys har samme fokus, snakker man om apokromatisk optikk. Akromater benyttes blant annet i teleskop.
Oryctes monoceros

Utseende

En stor (33-53 millimeter), avlang, blank, brunsvart hornbille. Kroppsformen er sylindrisk og nokså avlang. Hannen har et langt, krumt horn i pannen, og en bred uthuling foran på thorax, i overkant av denne uthulingen er det to butte tenner. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.

Levevis

Larvene lever av råtnende plantedeler ned i jorda, og er regnet som harmløse. De voksne billene kan derimot gjøre betydelig skade på ulike dyrkede palmer, ved at de eter skuddene på unge planter og slik kan drepe dem. Særlig er arten et problematisk skadedyr ved dyrking av kokospalmer.

Utbredelse

Arten er vidt utbredt i tropisk Afrika.
Audioslave (album)

Bonus

Man kan få tak i noen bonuser der man ser intervju med de forskjellige medlemmene av bandet.
Dalgopus

Utbredelse

Slekten er bare kjent fra Etiopia.
Rødekro kommune

Kommunalreformen av 2007

Ved  Kommunalreformen i 2007 ble kommunen slått sammen med Bov, Lundtoft, Tinglev og Aabenraa til Aabenraa kommune i den nye Region Syddanmark. Kommunens areal er etter dette 951 km² og den har 60 044 (2007) innbyggere.
Münsterdomen

St. Paulus-domen i Münster er den viktigste kirkebygningen i Münster i Westfalen og byens varemerke.
I 805 la den hellige Ludger grunnsteinen for den første domen, som ble ødelagt i en brann i 1071. Deretter ble en ny kirke bygget. Den nåværende (og tredje) bygningen ble påbegynt 1225 og innviet i 1264. Etter flere ødeleggelser, bl.a. av gjendøperne og under annen verdenskrig, ble domen restaurert i 1956.
De romanske vesttårnene kan skues på lang avstand. Hovedbygningen er i en romansk-gotisk overgangsstil som det finnes få paralleller til.
Inne i domen befinner seg et astronomisk ur med klokkespill fra tiden omkring 1540. Det viser også månefaser og planetposisjoner. Dets evige kalender rekker frem til 2071.
I domens umiddelbare nærhet er den gamle strukturen med domborgen godt bevart.
På domplassen finner det på onsdager og lørdager sted store markeder.
Den salige kardinal Clemens August von Galen ligger begravet i domen.
Hjertemuskelen

Hjertemuskelen er muskelen i hjertet. Muskelvevet i hjertet kalles for myocardet.

Myocardets oppbygging og egenskaper

Tykkelsen av myocardet er forskjellig i de ulike hjertehulerommene; myocardet er tynnest i forkamrene (arteriene), mens myocardet i venstre hjertekammer (ventrikkel) er tykkere enn i det høyre hjertekammer. Venstre side pumper blod til hele kroppen (bortsett fra lungene).
Hjertemuskelen består av hjertemuskelceller. I disse genereres kraft som fører til at muskelcellene og dermed hele hjertemuskelen trekker seg sammen. Spesialiserte celler utgjør også grunnenheter i hjertets elektriske system.
Hudson Hawk

Handling

Historien begynner med at Eddie «Hudson Hawk» Hawkins (Willis), en mestertyv og seifoppbryter forsøker å feier sin første dag med prøveløslatelse fra fengsel med en cappuccino. Før han får cappuccinoen sin, blir han utpresset av diverse instanser, blant dem hans egen tilsynsfører, en liten mafiafamilie fra Newark og CIA til å gjøre flere farlige kunsttyverier. Igjennom hele filmen forsøker Hudson å nyte en cappuccino, men han blir avbrutt hver eneste gang.
Osbyholm

Osbyholm er et tettsted i Hörby kommune i Skåne län i Sverige. I 2010 hadde tettstedet 269 innbyggere.
Forbundsrådet (Det tyske keiserrike)

Forbundsrådet (tysk: Bundesrat) under Det tyske rike 1871–1918 var en representasjon for forbundsstatenes regjeringer. Forbundsrådet var ikke noen parlamentarisk forsamling og heller ikke statsoverhoders råd. Det var selv en del av regjeringsmakten, ved siden av riksdag og keiser.
Thale

Handling

To åstedsvaskere oppdager en skjult inngang til en kjeller i en hytte. Kjelleren skjuler en hemmelighet enkelte vil gå langt for å bevare...

Produksjon

Thale ble produsert på et svært lavt budsjett , med Aleksander som både klipper, fotograf og scenograf i tillegg til manus og regi. Flere av settene ble bygget i hans fars kjeller. Aleksander publiserte et klipp på YouTube hvor han snakker litt om prosessen

Respons, festivaler og priser

«Thale» var plukket ut til å avslutte Bergen Filmfest 9. februar 2012. Derved fikk filmen sin verdenspremiere i Bergen. Filmen hadde 19 187 besøkende på norske kinoer.
«Thale» fikk en større respons internasjonalt enn her hjemme. Filmen er solgt til ca 50 land, og ble blant annet tatt inn i Vanguard-programmet under Toronto International Film Festival. Senere vant filmen publikumsprisen under Fantasporto , Beste Film under Méliès d'Argent / Espoo Ciné  og Beste Manus under International Film Awards Berlin.
Wired lovpriste filmen etter sin internasjonale premiere under SXSW  og Variety fulgte på og ga filmen positiv omtalte. Empire hevdet at filmen var "Nydelig enigmatisk og uhyggelig". og Ain't It Cool News sa den var "En virkelig unik og fantastisk film".
«Thale» har visstnok også den mest sette norske filmtraileren noen sinne.

Oppfølger

En oppfølger til «Thale» er i utvikling . Oppfølgeren vil bli produsert av Epic Pictures Group og Yesbox Productions, med Aleksander som manusforfatter og regissør.
Kronprins Olavs Bre

Kronprins Olavs Bre er den største av to isbreer på Jan Mayen. Breen ligger på Nord-Jan, den nordvestlige halvdelen av øyen og på sørsiden av fjellet Beerenberg som strekker seg 2270 meter over havet. Sørbreen er en bretunge som strekker seg sørover fra Kronprins Olavs Bre mellom Vulkanlia og Sørhallet. På nordøstsiden av Beerenberg ligger Kronprinsesse Märthas Bre.
Taractrocera

Utseende

Små (vingespenn 22–25 millimeter), brune smygere med oransje til hvite tegninger som omfatter et, noen ganger oppbrutt, tverrbånd på bakvingen og flekker, tverrbånd eller større felter på forvingen.

Levevis

Larvene lever på mange ulike gress.

Utbredelse

Slekten er utbredt fra Kashmir i vest til Australia i øst.
Askvoll og Holmedal Idrettslag

Stadion

AHIL spiller hjemmekampane sine på Hilvang i Holmedal. Banen har et areal på 66x105 meter og er omgitt av en sprintbane og en lengdegrop. I tillegg rommer stadionbygget også et klubbhus, en sittetribune og et redskapshus.
João da Rocha

João da Rocha (født i 1563 nær Braga i Portugal, død 1623 i Hangzhou i Kina) var en Kinamisjonær tilhørende jesuittordenen. Han kom til Macao i Kina i 1598. Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Han arbeidet så ved ordenens sørlige misjonsstasjoner i Shuzhou og Nanchang. Han virket i Nanjing fra 1600, der han i 1603 døpte den mest fremstående kinesiske konvertitt, stormandarinen Xu Guangqi, som var fra Shanghai. Pater da Rocha virket etterhvert i flere provinser, blant annet i Fujian. Han ble utnevnt til jesuittenes viseprovinsial for Kina, men døde før meldingen om utnevnelsen nådde frem til ham i Kina.
Hans mest kjente verk var katekismen Tianzhu Shengjiao Qimeng (Innføring i den kristne lære), men skrev også Song Nianzhu Guicheng, en forklaring om Rosenkransen som særlig forklarte kristologien ut fra bønnene.
Vest-Nedenes prosti

Vest-Nedenes prosti er et prosti i Agder og Telemark bispedømme i Den norske kirke. Prosten har sete i Lillesand.  Prostiet ble opprettet X samtidig med Vest-Nedenes prosti ved delingen av Nedenæs prosti.
Prostiet er inndelt i sogn. Sognet er grunnenheten i Den norske Kirke.
Synkronsvømming under Panamerikanske leker 1955

Synkronsvømming under Panamerikanske leker 1955 ble arrangert i Mexico by i Mexico fra 12. til 26. mars 1955. Det var første gangen som synkronsvømming var med i de Panamerikanske leker. Det var tre øvelser, alle kun for damer, solo, duett og lagkonkurranse. USA ble beste nasjon, de vant alle tre gullmedaljene.
Herbert Garland

Tidlig karriere

Garland ble født i Sheffield i 1880. I 1906 utga han en roman, Diverse Affections: a Romance of Guernsey, skrevet mens stasjonert på øya med Royal Army Ordnance Corps. Garland ble senere overført til Khartoum i Sudan og ved utbruddet av den første verdenskrig var han leder av Laboratorier på Cairo Citadel i Egypt, der han hadde fått et stipend fra Chemical Society til forskning gamle egyptiske legeringer. Han ble valgt til medlem av samfunnet samme år. Han var en av de første til å studere den krystallinske strukturer av metaller ved polering, etsing og undersøkelse med mikroskop. Han hadde tre artikler publisert i Kairo Vitenskapelige Tidsskriftet i 1913-4 ved navn Ancient Egyptian Metal Tools, Outlines of Metallography og Some Physical Properties of Tin.

Etter krigen

Garland ble overført til General Service Corps General List av offiserer den 6. mai 1920 med graden til en klasse FF stabsoffiser (tilsvarer en stabskaptein), men uten lønn eller godtgjørelser. Han endret sin kommisjon den 14. mai det året, men fikk tillatelse til å beholde sin grad. Han ble senere utnevnt til major og ble leder av det Arab Bureau i Kairo, under høykommissær for Egypt Herren Allenby. Garlands viktigste oppgave var å løse den etterkrigstilstand på Den arabiske halvøy som krigen hadde lagt i hendene på en rekke konkurrerende arabiske stammene og å takle den delikate saken som endte i en overdådige mengde subsidier fra den britiske statskassen til Hussein bin Ali, Sharif i Mekka.
I 1921 Garland forlot Egypt på grunn av sin helse. Han returnerte til England den 28. mars. Han døde plutselig den 2. april av en sprukket aortaaneurisme, og ble begravet i Gravesend i Kent. Hans notater ble utgitt posthumt i 1927, som Ancient Egyptian Metallurgy (Gammel egyptiske metallurgi), etter å ha blitt redikert av Charles Olden Bannister, Professor i metallurgi ved Liverpool University.
Garland papirer er arkivert på Imperial War Museum i London, etter å ha blitt donert av hans datter, Mena.
Trondheim byarkiv

Trondheim byarkiv er en del av Arkivsenteret Dora i Trondheim, et samarbeid bestående av statlige, kommunale og private arkiv. 
Publikum har tilgang på lesesal på Dora, hvor protokoller, brev, fotografier, kart og tegninger er tilgjengelige i forbindelse med byggesaker, forskning, slektsgranskning, juridiske rettigheter og lignende.
Trondheim kommunearkiv ble opprettet som kommunal etat 1. januar 1946, med Hans Rodal som Trondheims første kommunearkivar. I forbindelse med opprettingen ble nye lokaler med en kapasitet på 1140 hyllemeter innredet i kjelleren til Trondheim kunstforening. Samtidig ble arkivsamlinger tidligere oppbevart på tilfeldige og usikre plasser oppsport og flyttet til de nye lokalene. Etter flyttingen omfattet Kommunearkivets samlinger i Kunstforeningen 39 etatsarkiver, 6 skolearkiver, 24 sykehusarkiver og 25 komite- og særarkiver.  I tillegg disponerte Kommunearkivet arkivrom i Rådhuset.
Kommunearkivet skiftet i 1997 navn til Trondheim byarkiv og flyttet samtidig fra Holtermanns veg 1 til den den tidligere ubåtbunkeren Dora I. I 2006 flyttet Byarkivet sammen med flere andre arkivinstitusjoner inn i det nybygde Arkivsenteret Dora.  Arkivsamlingene oppbevares i magasiner inne i bunkeren, der Byarkivet disponerer en arkivkapasitet på 30 000 hyllemeter.
Boksing under Asialekene 1974

Boksing under Asialekene 1974. Boksing var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjette gangen som boksing var på programmet under Asialekene. Det var elleve vektklasser for menn. Sør-Korea ble beste nasjon med fem gullmedaljer foran Iran med tre.
Kanji

Historie

Det eldste bevis for anvendelsen av kinesiske skrifttegn i Japan er graveringer på bronsesverd. Disse ble funnet i en gravrøys fra mellom det 3. og 5. århundre etter Kristus. Japan blir også nevnt i kinesiske kilder fra det 3. århundre. De eldste kinesiske skrifttegnene i Japan er fra år 57 på det gyldne seglet til Na-koku.
Enkelte forskere hevder at kinesisk litteratur allerede i det tredje århundre fant veien til Japan. Sikkert vet man at sent i det femte ble kanji importert fra ulike områder i Kina. De første tekstene i Japan ble altså skrevet på kinesisk, også av japanske lærde. Det japanske begrepet for klassisk kinesisk litteratur er Kanbun.
Videre

Videre er et musikkalbum med Anders Rogg og Audun Myskja, utgitt i 2005.
Strindbergsfeiden

Strindbergsfeiden oppstod da August Strindberg i 1910 kritiserte Karl XII, da han anså ham for å ha vært sykelig dominerende og med en kamplyst på grensen til galskap. Satirikeren Ludvig Kumlien portretterte deretter Strindberg som en renholdsarbeider som kjører av gårde med en statue av Karl XII i en trillebår. Deretter fulgte en heftig kulturell debatt mellom radikale intellektuelle og konservative. Strindberg i sin tur begynte å angripe en stor del av den svenske samfunnseliten, blant annet Sven Hedin, Verner von Heidenstam, Oscar Levertin og kongehuset.
Striden pågikk helt til Strindbergs død i 1912.
IBM System/360 modell 40

IBM System/360 modell 40 var en av de første modellene av IBMs System/360-familie av stormaskiner. Modellen ble annonsert av IBM den 7. april 1964, ble levert i april 1965, og ble trukket tilbake den 7. oktober 1977.
Heksesot

Heksesot er et fenomen der klebrig sot fester seg på overflater i hus. Fenomenet oppstår gjerne der det er benyttet løsemiddelfrie produkter ved oppussing. Fenomenet oppsto første gang på 1990-tallet. De løsemiddelfrie produktene bruker lang tid på avdampingsprosessen og etterlater et klebrig belegg som sot fester seg i, særlig på kalde flater som for eksempel dårlig isolerte yttervegger og der kuldebroer finnes. Fenomenet tiltar ved bruk av peisvarme, stearinlys, sigarettrøyking eller andre sotkilder.

Synderen er TMPD-MIB

I august 2011 konkluderte et prosjekt gjennomført av Mycoteam i samarbeid med NILU at det er molekylet 2,2,4-trimetyl-1,3-pentandiol monoisobutyrat, forkortet TMPD-MIB, med kjemisk formel C₁₂H₂₄O₃, som er synderen.
Stoffet finnes i enkelte malingtyper, gulvpolish, trykkfarger og andre materialer vi omgir oss med i hverdagen. «Når det er kaldt ute og tørr luft inne, legger dette molekylet seg på gipsveggene og gjenstander av plast, og det blir sort».
Vanlig interiørmaling for tak og vegg inneholder ikke dette stoffet.
Shoeshine Boys

Shoeshine Boys er et norsk jazzorkester som ble etablert i Oslo i 2008. Foruten jazz i tradisjonell New Orleans-stil, spiller de dixieland, swing-jazz og rhythm and blues.
Sin første konsert holdt Shoeshine Boys da de var oppvarmingsband for det tradisjonsrike storbandet Magnolia Jazzband.
I 2015 ga orkesteret ut en EP som bar samme tittel som bandet selv: Shoeshine Boys. I 2016 var de husband på Tromsø Jazzfestival, sammen med jazzsangeren Ellen Birath.
Kaiser Maximilian Lauf

Kaiser Maximilian Lauf er et turrenn på ski som første gang ble arrangert i februar 2016. Rennet ble etablert da König Ludwig Lauf ble avlyst i 2016, og ble da en del av Ski Classics. 
Løpet arrangeres i Seefeld i Tirol i Østerrike, og eliteløpet, som inngår i Ski Classics, var i 2016 på 65 km med 1300 høydemeter. I 2017 var løypa 60 km, og ble arrangert både i klassisk stil, som en del av Ski Classics 2016/17 og i fristil. Også i 2018 var 60 km klassisk en del av Ski Classics 2017/18, og det ble også arrangert 60 km fristil.
Norindex

Norindex var en av Norges første og eldste emnekataloger på Internett. Tjenesten hadde røtter helt tilbake til 1995, men ble drevet under navnet Norindex siden 1997. Norindex var tidligere tilgjengelig i Sverige og Danmark, men disse markedene trakk de seg fra i 2001.  Den norske emnekatalogen ble lagt ned 15.01.2019.  Norindex fokuserte hovedsakelig på norske nettsteder og var en del av Norindex Media Norge portalene.
Norindex hadde røtter tilbake i BBS-miljøet tidlig på nittitallet. Gründer av Norindex Media Norge drev på denne tiden BBSen Future Line BBS. Da Internett ble mer utbredt i Norge gikk det raskt nedover med BBSene i Norge. 
I 1995 laget gründer Espen Berg det man kan kalle forgjengeren til Norindex, dette var en enkel side der han hadde samlet de beste norske webresursene, den gikk under navnet "surfeguiden". Etter hvert fikk gründeren mange tilbakemeldinger om at "surfeguiden" var et svært nyttig utgangspunkt til Internett. I 1997 ble BBSen nedlagt og det ble for fullt satset på det nye mediet Internett.  
Driftselskapet ble etablert året etter (14.01.1998), firmaet het den gangen Future Design Media. I tillegg til portalsatsingen ble det satset på andre tjenester som design, webhotell og utvikling av butikkløsninger for Internett. I år 2000 ble det bestemt at bedriftens hovedsatsing skulle ligge på portaler og emnekataloger, driftselskapet byttet navn til Norindex Media Norge det samme året.
Norindex var en av de første selskapene til å lansere metasøketeknologi, denne teknologien ble brukt i søketjenester som TREFF Search og MP3 Search.  På grunn av økt søkelys på opphavsrettigheter trakk de seg fra disse markedene mot slutten av nittitallet.
I mars 2014 så ble flere søster-tjenester nedlagt bla. Raskstart.no (etbl. 2002), Avis24.com (etbl. 2007) og no.gl (etb. 2010), samtidlig så fikk de gjenværende tjenestene SisteNytt.com og Norindex en ansiktsløftning.
I dag er det kun nyhetstjensten SisteNytt.com og verktøykassen MinIP.info som blir drevet videre på hobbybasis.
Ole-Jørgen Nilsen

Annet

Han var sjef for Nationaltheatret fra 1988–89 sammen med Ellen Horn og Sverre Rødahl. Han var medstifter av Skuespillerforeningen av 1978 og dens første formann.
Han ble tildelt Per Aabels ærespris i 2000.
Bembidion doris

Utbredelse

Bembidion doris finnes i nesten hele Europa, østover til Hviterussland. Den er også registrert fra Norge.

Utseende

Bembidion doris er mellom 3-3,6 millimeter lang, med en ganske slank og litt flat kroppsform. Dekkvingene mørke, ofte blålig svart. På sidene bakerst (spissen) en lysere flekk. Brystskjoldets bakhjørner rettvinklet. Hodet har noen panne fårer som møtes i framkanten. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion doris tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.